P R E S S E M E D D E L E L S E

**DHL forbliver eksklusiv logistikpartner for Formula 1®**

**De to parter fortsætter deres globale partnerskab, der blev indledt i 2004. DHL vil derfor fortsat have titlen af at være Official Logistics and Global partner. Desuden vil det internationale kurerfirma forsætte med at sponsorere DHL Fastest Lap Award. Det er en pris, der gives til den racerkører, der kører flest omgange hver FIA Formula 1 World Championship™ sæson.**

**Vallensbæk d. 8. april 2014:** ”Formula 1 passer rigtig godt til vores øvrige globale partnerskaber med førende brands i verden. Vi er derfor glade for at udvide samarbejdet med Formula 1 Management og holdene. Vores partnerskab bygger på et fælles engagement i værdier som hurtighed, præcision og det hele tiden til at skubbe på grænserne for det mulige. DHL har længe været en pionér inden for global transport og supply chain management. Og helt specifikt har vi over 25 års erfaring med logistiske løsninger i motorsporten. Vi er overbeviste om, at vi kan fortsætte med at tilføre stor værdi til Formula 1 i takt med, at løbet udvider til nye markeder og løbende finder på nye måder at levere spænding til sin globale fanskare,” siger Roger Crook, der er CEO i DHL Global Forwarding.

I Formula 1 lejren er der også glæde over det fortsatte partnerskab mellem de to parter.

”Vi er meget tilfredse med at fortsætte vores meget givende partnerskab med DHL i løbet af de kommende sæsoner. Vores relation med DHL er mangeårig og er både operationel og kommerciel. Derfor er vi glade for fortsat at have DHL som en af de globale partnere, der altid leverer varen til punkt og prikke. Som fortsat Official Logistics partner vil DHL spille en vigtig rolle i Formula 1. Her kan de til gengæld også drage enorm fordel af, at de får mulighed for at vise deres brand for en gruppe af de mest dedikerede og passionerede fans i nogen sportgren,” siger Bernie Ecclestone, der er CEO for Formula 1 Group.

Som officiel logistikpartner vil DHL fortsætte med at levere en omfattende række af logistiske services til støtte for FIA Formula 1 World Championship. Det inkluderer kurertrasport, sø- og luftfragt, toldklarering og specialisthåndtering ved racerbanen. Divisionerne for DHL’s logistikydelser og kurertransport komplementerer Formula 1. Det gør de ved at kunne håndtere forskelligartede, følsomme og værdifulde forsendelser som racerbiler, reservedele, broadcast-udstyr og brændstof inden for den aftalte deadline og til mere end 19 lokationer på tværs af fem kontinenter.

”Den virkelige synergi af vores officielle partnerskab med Formula 1 ligger i, at begge parter er gennemførte verdenskendte brands. Vi har begge en forpligtelse til at præstere på topniveau hver gang. DHL kan dele de positive følelser og hele spændingen ved Formula 1 med over 285.000 medarbejdere og millioner af kunder i mere end 220 forskellige lande og territorier i hele verden. Som en af ​​verdens førende inden for logistik, er vi i stand til at bruge en bred vifte af marketing-platforme til at demonstrere de værdier, vi deler med Formel 1. Her kan vi fortælle den unikke historie om, hvordan DHL arbejder bag kulisserne for at gøre denne høj-oktan og ekstremt krævende sport til en fortsat succes,” siger Wolfgang Giehl, der er Senior Vice President i Corporate Brand Marketing hos Deutsche Post DHL.

**For yderligere oplysninger, kontakt venligst:**

DHL Media Relations

Daniel McGrath

Phone: +49 228 182 9944

E-mail: daniel.mcgrath@dpdhl.com

On the internet: [www.dpdhl.com/press](http://www.dpdhl.com/press)

DHL – The Logistics company for the world. DHL er den globale markedsleder inden for logistik industrien og “The Logistics company for the world” . DHL tilbyder sin ekspertise inden for international ekspres, luft-og søfragt, vej-og jernbanetransport, kontrakt logistik og international post-tjenester til sine kunder. Et globalt netværk bestående af mere end 220 lande og territorier og omkring 285.000 ansatte verden over tilbyder kunderne enestående kvalitet og service samt lokal kendskab der opfylder kundernes krav til logistikleverandør. DHL accepterer dets sociale ansvar ved at støtte klimabeskyttelse, katastrofehåndtering og uddannelse.

DHL er en del af Deutsche Post DHL. Koncernens omsætning var på mere end 55 milliarder euro i 2013. For mere information: www.dp-dhl.com eller www.dhl.dk